সে সময় ঘূর্ণিঝড়, জলোচ্ছাস,ভূমিকম্প ও অন্যান্য প্রাকৃতিক দূর্যোগে যমুনা নদীর নাব্যতা কমে যায়  এবং এর পূর্বতীর ভাঙ্গনের ফলে লালবাজার থানা হুমকির সম্মুখীন হয়ে পড়ে। ফলে ভারত সরকারের নির্দেশে ১৮৬৮ সালে ১৬ ই মার্চ তারিখে লালবাজার পুলিশ থানা খাসবাগুড়ী নামক গ্রামে যমুনা তীরে স্থানামত্মরিত হয়। সহানটির সহানীয় নাম ছিল পাঁচবিবি । পরবর্তীকালে দমদমায় রেলস্টেশন সহাপিত হলে পুলিশ থানা ও দমদমায় সহাপিত হয় । তৎকালে পাঁচবিবির নাম বিশেষ কারণে প্রসিদ্ধি লাভ করেছিল । তাই দমদমায় প্রতিষ্ঠিত পুলিশ থানা ও রেলস্টেশনের নাম পূর্বের পরিচিতিতে রাখা হয় পাঁচবিবি । তখন হতে পরিত্যক্ত পাঁচবিবিকে পুরানো পাঁচবিবি বলা হয়ে থাকে ।  লালবাজার হতে যেসহানে পুলিশ থানা স্থানামত্মরিত হয়েছিল একমাত্র সে সহানকে পাঁচবিবি বলা হতো । পাঁচবিবি নামের উৎপত্তি সমন্ধে জানা যায় প্রাচীন কালে পুরানা পাঁচবিবিতে একই সহানে পাঁচটি বিবির দরগা ছিল । ১০ই মহররম তারিখে পাপিষ্ঠ এজিদ কর্তৃক বিবি ফাতেমার নয়নমনি ইমাম হোসেনের শহীদ হওয়ার ঘটনাকে স্মরন করে এলাকার ধর্মপ্রাণ মুসলমানগণ তাজিয়া নির্মাণ করত এবং এ সব দরগা প্রাঙ্গণে জারী , সারী, মর্সিয়া, লাঠিখেলা প্রভৃতি অনুষ্ঠান পালিত হতো । অনুষ্ঠান শেষে পাঁচটি দরগায় পাঁচটি তাজিয়া রেখে দিত। পাঁচবিবি নামে সহাপিত এ পাঁচটি দরগা সকল  সম্প্রদায়ের নিকট প্রসিদ্ধি লাভ করেছিল পাঁচবিবি নামের এ প্রসিদ্ধি এবং পরিচিতিতেই পুলিশ থানা ও রেলস্টেশনের নাম রাখা হয় পাঁচবিবি ।